# Scaramouche (Dagoll Dagom)

Scaramouche és un musical de Dagoll Dagom, amb llibret de Joan Lluís Bozzo, lletres de Joan Lluís Bozzo i David Pintó i Joan Vives i música d'Albert Guinovart.
Està basat en la novel·la homònima de Rafael Sabatini i en la pel·lícula també homònima de 1952. Al seu desenvolupament inclou elements de la comèdia dels errors i de la commedia dell'arte.
Es va estrenar el 29 de setembre de 2016 i va tancar el 9 d'abril de 2017, amb més de 130.000 espectadors. Hi van assistir 35.000 alumnes en 38 funcions escolars.

## Argument

L'any 1789, el poble de França es mor de gana i és castigat per una noblesa autoritària i injusta. Els ciutadans francesos, molestos amb aquesta situació, es comencen a plantejar una necessitat de canvi.
La nostra història se centra en la vida de dos germans bessons separats des de la seva infantesa: René i Louis.
René és un penques amb molt talent que viu en una companyia de teatre de Comedia de'llArte i és l'amant de Camila, una jove actriu d'una bellesa i sensualitat extraordinàries. Per altra banda, trobem a Louis que ha estat adoptat pel Marquès de l'Echalonne i que és un intel·lectual que s'encarrega de la biblioteca de Palau i viu enamorat d'Olympia (que és la promesa del Marquès).
Els personatges fan un viatge fins a París on trobaran els seus destins: Olympia es casarà a Versalles amb el Marquès, la companyia ambulant presentarà el seu espectacle al teatre dels Italians i el poble aconseguirà la seva llibertat, igualtat i fraternitat quan prengui la Bastilla.
En aquest context de revolta i canvis, Scaramouche, un heroi emmascarat, esdevindrà el defensor del poble que escriurà pamflets revolucionaris i s'enfrontarà amb l'aristocràcia donant esperança a tothom.

## Repartiment

    Scaramouche: Toni Viñals
    Olympia: Ana San Martín
    Camilla: Mireia Mambo
    Marquès de l'Echalonne: Ivan Labanda
    Don Bàrtolo: Jordi Coromina
    Fanny: Clara Moraleda
    Philippe – Brighella: Albert Mora
    Coullardin – Marquès 2: Frank Capdet
    De la Rose: Pitu Manubens
    Madame de Méricourt: Anna Alborch
    Dégeon - Armand - Puccinella: Josep Ferrer
    Benoît - Enamorat: Jan Forrellat
    Monsieur de Babineaux – doble de Scaramouche, René/Louis - Bastian: Eduard Mauri
    Charlotte – Enamorada – Mademoiselle de Lafontaine: Lucía Torres
    Albertine – Madame de Pompignan: Cristina Murillo
    Madelon – Madame Gifflet: Mireia Dolç
    Jeanne – Madame de la Harpe: Neus Pàmies
    Coullardin 2: Marcel Clement
    Neus Pàmies substitueix a Lucía Torres en el paper d'Enamorada.

## Premis

| Any | Premi | Categoria | nominat | Resultat |
| 2017 | Premis de la Crítica | Millor musical | Millor musical | GUANYADOR |
| 2017 | Premis de la Crítica | Millor vestuari | Montse Amenós | GUANYADORA |
| 2017 | Premis de la Crítica | Millor espai sonor | Roc Mateu | Nominat |

## Referències

* ↑ ciatre. «ÚLTIMA FUNCIÓ DE L'ESPECTACLE 'SCARAMOUCHE' DE DAGOLL DAGOM», 27-04-2017. [Consulta: 11 març 2019].
* ↑ «'Davant la jubilació' i 'Scaramouche', destacats als Premis de la Crítica». www.elnacional.cat, 27-03-2017.

## Enllaços externs

* Pàgina de Scaramouche, el musical
* Pàgina de Dagoll Dagom
* El nostre teatre musical: Albert Guinovart a "El millor dels temps" de Catalunya Música